Glen Riddersholm har indgået en aftale med SønderjyskE, hvor han tiltræder som cheftræner den 1. februar. Bestyrelsesformand Jacob Andersen skriver i en pressemeddelse, at Riddersholms opsigelse kommer på et meget dårligt tidspunkt. Glen har kun bestridt jobbet som sportsdirektør i halvanden måned, og vi står overfor for det vigtigste transfervindue i klubbens historie, lyder det fra bestyrelsesformanden. - Forud for Glen Riddersholms ansættelse, havde vores ansættelsesudvalg, og jeg selv, mange samtaler med Glen, hvor vi blandt andet drøftede om han nu virkelig var afklaret med, ikke at være træner mere. Her, allerede halvanden måned efter, kan vi konstatere at det desværre ikke var tilfældet. Glen Riddersholm forsætter i jobbet som sportsdirektør indtil den 31. januar. Vendsyssel FF er lige nu nummer 12 i Superligaen. Se Mogens Jørgensens interview med Glen Riddersholm i forbindelse med, at han tiltrådte i Vendsyssel FF.

Referat:
Glen Riddersholm stopper som sportsdirektør i superligaklubben Vendsyssel FF